Diari Oficial de la Generalitat Valenciana


Sumari del DOGV 4539, del 08-07-2003 (2003/8009)

Informació pública del rebuig del programa d'actuació integrada del sector de sòl urbanitzable residencial 85-AF IML del Pla General d'Ordenació Urbana de Castelló de la Plana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4539

Data del DOGV
:   08-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8009


Organisme emissor
:   Ajuntament de Castelló de la Plana

Tipus de document
:   Anunci

Informació pública del rebuig del programa d'actuació integrada del sector de sòl urbanitzable residencial 83-IE VNV del Pla General d'Ordenació Urbana de Castelló de la Plana. [2003/X8009]
  
L'Ajuntament, en la sessió ordinària del 27 de febrer de 2003, va adoptar, entre altres, l'acord següent:
  
«Vist el Pla Parcial del sector de sòl urbanitzable residencial, sense ordenació detallada 64-SN FBM del vigent Pla General, que dividix el dit àmbit en dos unitats d'execució, així com el Programa per al desenvolupament de l'Actuació Integrada per al desenvolupament de la unitat d'execució núm. 1 del citat Pla Parcial, promogut tot això per l'Agrupació d'Interés Urbanístic «Font de la Reina», i els següents
  
Antecedents
  
1. Que la citada Agrupació va presentar en este Ajuntament, el 19 de setembre de 2000, escrit promovent el Programa per al desenvolupament de l'Actuació Integrada corresponent a l'àmbit de la unitat d'execució núm. 1, delimitada en el Pla Parcial, igualment promogut per la mateixa, a què va unir els següents documents: a) programa; b) projecte d'urbanització de la unitat d'execució núm. 1; c) document sol·licitant l'expedició de la cèdula d'urbanització; d) escriptura de constitució de la dita Agrupació; i e) pla parcial del dita sector, dividint el seu àmbit en dos unitats d'execució.
  
2. Que la dita Agrupació va indicar, en el referit escrit, que per a la seua tramitació s'acollia al procediment simplificat previst en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
3. Que, previ informe jurídic favorable a l'obertura de les proposicions juridicoeconòmic presentades, va tindre lloc el dit acte el 9 de març de 2.001, procedint-se a l'obertura de l'única presentada per la pròpia Agrupació promotora del Programa.
  
4. Que la fitxa de gestió del Pla General establix per a l'àmbit del sector de sòl urbanitzable residencial 10-SUD, entre altres, els següents paràmetres urbanístics: a) superfície total: 14,21 hectàrees; b) superfície xarxa primària adscrita: 4.398 m², c) qualificació urbanística:residencial. d) edificabilitat total: 56.840 m² sostre. e) Aprofitament tipus: 0,40 m²t/m², i f) equipament ZV-JL/433-18.433 m².
  
5. Que el Pla Parcial dividix l'àmbit del sector en dos unitats d'execució, incloent en una d'ella, la totalitat de la superfície de la xarxa primària adscrita al mateix, amb el següent resultat:
  
Unitat d'execució núm. 1: a) superfície total-inclosa la superfície exterior de la xarxa primària adscrita al sector : 80.890 m²; b) cessions sòl dotacional: 28.478 m²s; c) percentatge de cessions: 35,20%, i d) aprofitament urbanístic: 31.183 m²t.
  
Unitat d'execució núm. 2: a) superfície total: 66.537 m²; b) cessions sòl dotacional: 40.952 m²s; c) percentatge de cessions: 61,54; i d) aprofitament urbanístic: 25.650 m²t.
  
6. Que, com a conseqüència de la dita divisió, quant a cessions de sòl dotacional i tenint en compte l'aprofitament urbanístic corresponent a cada unitat d'execució, la núm. 1, que la repetida Agrupació projecta programar, té un defecte de cessions de sòl dotacional de 9.617 m², equivalent a un 25,24% i, en la seua conseqüència, la núm. 2, la programació de la qual queda diferida, un excés de cessions de la dita classe de sòl de 9.617 m², equivalent a un 30,69%.
  
7. Que, igualment, quant a càrregues d'urbanització, en la unitat d'execució núm. 1, que la dita Agrupació projecta programar, cada metre quadrat de sostre ha de suportar els costs d'urbanització de 0,015 m² de sòl destinat a zona verda - pràcticament inapreciable- i 0,57 m² de sòl destinat a vials, mentres que en la unitat d'execució núm. 2, la programació de la qual queda diferida, cada metre quadrat de sostre ha de suportar els costs d'urbanització de 0,74 m² de sòl destinat a zona verda - aproximadament una càrrega 48 vegades major que en la núm. 1 ?, i de 0,86 m² de sòl destinat a vials ?aproximadament una càrrega superior en un 50% a la núm. 1.
  
8. Que, quant a cessions, en la unitat d'execució núm. 1, cada metre quadrat de sostre, ha de suportar una cessió de sòl dotacional de 0,91 m²s, mentre que en la núm. 2, la dita cessió és d'1,60 m²s, la qual cosa representa, en esta última, una cessió superior en un 75% aproximadament.
  
9. Que, quant a indemnitzacions per extinció d'edificacions incompatibles amb el planejament, segons reflectixen els plans d'informació i d'ordenació del pla parcial, en la unitat d'execució núm. 1 ha de ser indemnitzada la demolició d'una edificació aïllada, a càrrec dels propietaris de sòl del dit àmbit, mentres que en la unitat d'execució núm. 2, ha de ser indemnitzada la demolició de tres edificacions aïllades, a càrrec dels propietaris d'esta última unitat d'execució.
  
Tenint en compte:
  
1. Que el Pla General delimita el sector de sòl urbanitzable residencial sense ordenació detallada 10-SUD, com a àmbit de desenvolupament subjecte al règim d'actuacions integrades, prèvia aprovació del corresponent pla parcial que, conforme a l'article 34.3 de la LRAU, pot incloure tot el seu àmbit en una sola unitat d'execució, o en diverses.
  
2. Que la facultat de planificador de dividir l'àmbit d'un sector en diverses unitats d'execució no és una facultat discrecional, sinó reglada, per establir-lo així l'article 115 del Reglament de Planejament de la Comunitat Valenciana (RPCV), en la següent forma: «A) Al configurar les unitats d'execució es procurarà una prudent diversificació de les responsabilitats urbanitzadores i es fomentarà el seu desenvolupament per iniciatives urbanitzadores de diferents dimensions» i «F) No serà exigible que totes les unitats d'execució tinguen el mateix o semblant aprofitament, però sí un nivell equilibrat de dotació pública en proporció amb el dit aprofitament».
  
3. Que el que exigix la norma és que, quan es porte a terme la divisió de l'àmbit d'un sector en diverses unitats d'execució, es procure que els costs d'urbanització de cada una d'elles, en el concepte de la qual s'inclouen les indemnitzacions per extinció d'obres, instal·lacions i plantacions, guarden una «prudent proporció» amb l'aprofitament urbanístic que correspon a cada unitat d'execució, i la divisió efectuada en el Pla Parcial, si bé facilita l'execució del planejament en la unitat d'execució núm. 1 al beneficiar als propietaris de terrenys inclosos en la mateixa que han de suportar menor import de càrregues urbanístiques, dificulta, no obstant, l'execució del planejament en la unitat d'execució núm. 2, que no es programa, al tindre els propietaris de terrenys inclosos en el seu àmbit que suportar un major import de càrregues urbanístiques, la qual cosa infringix el que disposa l'article 115 del RPCV.
  
4. Que respecte a la cessió de terrenys amb destí dotacional, també exigix la norma que en cada unitat d'execució existisca una proporció ?«nivell equilibrat»- amb l'aprofitament urbanístic de cada una d'elles, i en el Pla Parcial hi ha un gran desequilibri que no permet l'article 115 del RPCV.
  
5. Que la no aprovació del citat Pla Parcial porta amb si la no programació dels terrenys inclosos en el seu àmbit; a proposta de la Comissió Informativa d'Urbanisme i Obres, i vist l'informe emés per l'assessor jurídic d'Urbanisme, s'acorda:
  
Primer. No aprovar el Pla Parcial corresponent a l'àmbit del sector de sòl urbanitzable residencial 10-SUD, promogut per l'Agrupació d'Interés Urbanístic «Font de la Reina».
  
Segon. No aprovar el Programa, promogut per la citada Agrupació, per al desenvolupament de l'actuació integrada corresponent a l'àmbit de la unitat d'execució núm. 1 del citat Pla Parcial».
  
Cosa que fem pública perquè en prengueu coneixement, tot significant que contra l'acte que s'exposa públicament, que posa fi a la via administrativa, es pot interposar recurs potestatiu de reposició en el termini d'un mes davant l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases de Règim Local, modificat per la Llei 11/1999 i 107, i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciós administrativa). En estos dos casos, el termini es computarà des de l'endemà d'aquell en què es practique la present notificació.